கேள்வி: சிறிய புள்ளி ஆந்தை பற்றி நீங்கள் என்ன அறிந்துள்ளீர்கள்?
பதில்: File:Spotted Owlet (Athene brama) from Coimbatore JEG2116 b.jpg சிறிய புள்ளி ஆந்தை அல்லது கூகை (southern spotted owlet, உயிரியல் பெயர்: ''Athene brama brama'') என்பது புள்ளி ஆந்தையின் துணையினம் ஆகும். இது தென்னிந்தியாவில் காணப்படுகிறது.
கேள்வி: சிறிய புள்ளி ஆந்தை - விளக்கம் குறித்து விரிவாக சொல்லுங்கள்.
பதில்: மைனா அளவுள்ள அந்த ஆந்தை சுமார் 21 செ. மீ நீளம் கொண்டது. இதன் அலகு பச்சை நிறந் தோய்ந்த மஞ்சள் நிறத்திலும், விழிப்படலம் நல்ல மஞ்சள் நிறத்திலும் இருக்கும். இதன் காலின் மேல்வெண்மையான தூவிகள் காணப்படும். இதன் கால் அழுக்கு மஞ்சள் நிறத்தில் இருக்கும். சிறிய புள்ளி ஆந்தையின் உடல் வெள்ளைப் புள்ளிகளுடன் கூடிய கருஞ்சாம்பல் பழுப்பு நிறத்தில் இருக்கும். தலை வட்ட வடிவில் இருக்கும். உடலின் கீழ்ப்பகுதி வெண்மையாக பழுப்புப் பட்டைகளோடு காணப்படும். வயிற்றிலும் வாலடியிலும் பட்டைகள் தெளிவாகத் தெரியாது. ஆண் பெண் பறவைகளுக்கு இடையே பால் ஈருருமை இல்லை.
கேள்வி: சிறிய புள்ளி ஆந்தை - பரவலும் வழிடமும் பற்றி தகவல் சொல்.
பதில்: சிறிய புள்ளி ஆந்தை தென்னிந்தியா முழுவதும் காணப்படுகிறது. மாந்தோப்புகள், சாலையோரங்களில் உள்ள வயதான மரங்கள், பாழடைந்த கட்டங்க்ள், கோயில்கள், கோட்டைகள் ஆகியவற்றில் வாழும். நகரங்களிலும், சிற்றூர்களிலும் மனிதர்களின் வாழ்விடத்தை அடுத்தும் விளை நிலங்களைச் சார்ந்தும் காணப்படும். இப்பறவைகள் தமிழ்நாட்டின் இராமேசுவரத்தின் முனைவரை காணப்பட்டாலும், இந்த இனம் இலங்கையில் காணப்படவில்லை.